CELEX: 31981R2093
Language: el
Date: 1981-07-23 00:00:00
Title: Κανονισμός (ΕΟΚ) αριθ. 2093/81 τής Επιτροπής τής 23ης Ιουλίου 1981 περί δευτέρας τροποποιήσεως τού κανονισμού (ΕΟΚ) αριθ. 3226/80 περί καθορισμού τών τιμών αναγωγής «ελεύθερο στά σύνορα», πού εφαρμόζονται κατά τήν εισαγωγή οίνων από τήν 16η Δεκεμβρίου 1980

Avis juridique important

|

31981R2093

Κανονισμός (ΕΟΚ) αριθ. 2093/81 τής Επιτροπής τής 23ης Ιουλίου 1981 περί δευτέρας τροποποιήσεως τού κανονισμού (ΕΟΚ) αριθ. 3226/80 περί καθορισμού τών τιμών αναγωγής «ελεύθερο στά σύνορα», πού εφαρμόζονται κατά τήν εισαγωγή οίνων από τήν 16η Δεκεμβρίου 1980  

Επίσημη Εφημερίδα αριθ. L 204 της 24/07/1981 σ. 0010

***** ΚΑΝΟΝΙΣΜΟΣ (ΕΟΚ) αριθ. 2093/81 ΤΗΣ ΕΠΙΤΡΟΠΗΣ  της 23ης Ιουλίου 1981  περί δευτέρας τροποποιήσεως του κανονισμού (ΕΟΚ) αριθ. 3226/80 περί καθορισμού των τιμών αναγωγής «ελεύθερο στα σύνορα» , που εφαρμόζονται κατά την εισαγωγή οίνων από την 16η Δεκεμβρίου 1980  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3456/80 (2), και ιδίως το άρθρο 18 παράγραφος 8,  Εκτιμώντας:  ότι το άρθρο 18 του κανονισμού (ΕΟΚ) αριθ. 337/79 καθορίζει τους ειδικούς κανόνες σχετικά με την εισαγωγή ορισμένων προϊόντων στον αμπελοοινικό τομέα· ότι ο κανονισμός (ΕΟΚ) αριθ. 1393/76 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3104/80 (4), προβλέπει τις λεπτομέρειες εφαρμογής προς αυτόν τον σκοπό· ότι, σύμφωνα με το άρθρο 18 παράγραφος 8 του κανονισμού (ΕΟΚ) αριθ. 337/79, η Επιτροπή καθορίζει τις τιμές αναγωγής «ελεύθερο στα σύνορα»·  ότι οι τιμές αναγωγής «ελεύθερο στα σύνορα» που εφαρμόζονται από την 16η Δεκεμβρίου 1980 έχουν καθορισθεί από τον κανονισμό (ΕΟΚ) αριθ. 3226/80 της Επιτροπής (5), όπως τροποποιήθηκε από τον κανονισμό (ΕΟΚ) αριθ. 1201/81 (6)·  ότι η συμφωνία συνεργασίας μεταξύ της Ευρωπαϊκής Οικονομικής Κοινότητος και της Λαϊκής Δημοκρατίας της Αλγερίας, που υπογράφτηκε στο Αλγέρι την 26η Απριλίου 1976 και επικυρώθηκε εξ ονόματος της Κοινότητος από τον κανονισμό (ΕΟΚ) αριθ. 2210/78 του Συμβουλίου (7), προβλέπει στο άρθρο 20 ότι οι οίνοι εκ νωπών σταφυλών της κλάσεως ex 22.05 του Κοινού Δασμολογίου καταγωγής Αλγερίας, απολαύουν κατά την εισαγωγή στην Κοινότητα ειδικού συστήματος για μεταβατική περίοδο πέντε ετών· ότι το ειδικό αυτό σύστημα, το οποίο εφαρμόζεται από την 1η Ιουλίου 1976 δυνάμει της προσωρινής συμφωνίας που εγκρίθηκε από τον κανονισμό (ΕΟΚ) αριθ. 1287/76 του Συμβουλίου (8), λήγει στις 30 Ιουνίου 1981· ότι αναστέλλεται η εφαρμογή της στήλης «Αλγερία» που αναφέρεται στο παράρτημα του κανονισμού (ΕΟΚ) αριθ. 3226/80,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Αναστέλλεται η εφαρμογή της στήλης «Αλγερία» που αναφέρεται στο παράρτημα του κανονισμού (ΕΟΚ) αριθ. 3226/80.  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 23 Ιουλίου 1981.  Για την Επιτροπή  Ο Πρόεδρος  Gaston THORN  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 360 της 31. 12. 1980, σ. 18.  (3) ΕΕ αριθ. L 157 της 18. 6. 1976, σ. 20.  (4) ΕΕ αριθ. L 324 της 29. 11. 1980, σ. 63.  (5) ΕΕ αριθ. L 336 της 13. 12. 1980, σ. 1.  (6) ΕΕ αριθ. L 122 της 6. 5. 1981, σ. 12.  (7) ΕΕ αριθ. L 263 της 27. 9. 1978, σ. 1.  (8) ΕΕ αριθ. L 141 της 28. 5. 1976, σ. 1.